## К ОПУБЛИКОВАНИЮ

КОМИ РЕСПУБЛИКАЛӦН

**ОЛАНПАС**

**«Коми Республикаын кар стрӧитан удж юкӧнын**

**ӧткымын юалӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося косму тӧлысь 21 лунӧ

**1 статья.** Пыртны «Коми Республикаын кар стрӧитан удж юкӧнын ӧткымын юалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 8 №, 4939 ст.; 2008, 2 №, 16 ст.; 2009, 41 №, 769 ст.; 2010, 44 №, 1029 ст.; 2011, 23 №, 599 ст.; 47 №, 1340 ст.; 2012, 34 №, 779 ст.; 51 №, 1167 ст.; 2013, 11 №, 221 ст.; 41 №, 795 ст.; 2014, 13 №, 218 ст.; 2015, 12 №, 160 ст.; 2016, 10 №, 106 ст.; 17 №, 229 ст.; 2017, 5 №, 86 ст.; 24 №, 419 ст.; 2018, 10 №, 175 ст.; 19 №, 357 ст.; 2019, 11 №, 150 ст.; 2020, 4 №, 33 ст.; 18 №, 299 ст.; 22 №, 361 ст.; 2021, 7 №, 137 ст.; 17 №, 300 ст.; 22 №, 396 ст.) татшӧм вежсьӧмъяс:

1. 6 статьяын:

1) 1 юкӧнса 3 пунктӧ содтыны «да (либӧ) сикт овмӧдчӧминъяслӧн мудоръясын, сэк, кор сикт овмӧдчӧминса бӧрйӧм орган примитіс сылысь медшӧр план дасьтыны коланлунлӧн абутӧмлун йылысь да муӧн вӧдитчан да стрӧитчан правилӧяс дасьтӧм йылысь помшуӧм» кывъяс;

2) 3 юкӧнса 2 пунктӧ содтыны «да (либӧ) сикт овмӧдчӧминъяслӧн мудоръясын, сэк, кор сикт овмӧдчӧминса бӧрйӧм орган примитіс сылысь медшӧр план дасьтыны коланлунлӧн абутӧмлун йылысь да муӧн вӧдитчан да стрӧитчан правилӧяс дасьтӧм йылысь помшуӧм» кывъяс;

3) 4 юкӧнын «сикткостса мутасъясын» кывъяс бӧрын содтыны «да (либӧ) сикт овмӧдчӧминъяслӧн мудоръясын, сэк, кор сикт овмӧдчӧминса бӧрйӧм орган примитіс сылысь медшӧр план дасьтыны коланлунлӧн абутӧмлун йылысь да муӧн вӧдитчан да стрӧитчан правилӧяс дасьтӧм йылысь помшуӧм» кывъяс.

2. 71 статьяса 1 юкӧнӧ содтыны татшӧм сюрӧса 62 пункт:

«62) биарупроводъяс-отводъяс да биару юклан станцияяс, кутшӧмъяс меститчӧны сӧмын Коми Республика мутасын да кутшӧмъясӧс урчитӧма оланін да коммунальнӧй овмӧс, промышленнӧй да мукӧд организация биаруӧн могмӧдан вынсьӧдӧм дінму уджтасӧн;».

3. 11 статьялӧн 1 юкӧнса 3 пунктӧ содтыны «(сэк, кор лӧсялана мутасын эмӧсь федеральнӧй тӧдчанлуна объектъяс, дінму тӧдчанлуна объектъяс)» кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося косму тӧлысь 27 лун

27-РЗ №